NBC: Jeff Sessions blir justisminister
New York Times melder også at Jeff Sessions blir justisminister i Donald Trumps admininistrasjon. Team Trump: Her er de heteste kandidatene Alabama-senatoren, som var den første senatoren som gikk ut med støtte til Trump under valgkampen, ble også lenge regnet som aktuell til rollen som visepresidentkandidat. Siden presidentvalget har det versert rykter om hvilken plass i den kommende administrasjonen Sessions vil innta. Han har tidligere blitt nevnt som en mulig forsvarsminister. Sessions ga råd til Trump om innvandringsspørsmål under valgkampen. Tidligere denne uka ble norsk-amerikaneren Kris Kobach regnet som den heteste kandidaten til å bli justisminister. I dag ble det også kjent at den kontroversielle generalen Michael Flynn skal bli Trumps sikkerhetsrådgiver. Som CIA-sjef ønsker Trump seg Mike Pompeo som sitter i Representantenes hus. Han tilhører den konservative Tea Party-bevegelsen.På bakgrunn av hans stilling som senator, er det ventet at Sessions vil få støtte av sine republikanske kolleger. Det er imidlertid ventet at liberalere vil rette fokus på hans tidligere kontroverser. På 1980-tallet ble han anklaget for rasistiske uttalelser av Thomas Figures, en mørk dommer. Ifølge Figures advarte Sessions ham på et tidspunkt om å være påpasselig med hva han sier til «hvite folk». Ifølge NBC News uttalte Sessions i 1981 at han pleide å tenke at «Ku Klux Klan er OK» inntil han fant ut at de «pot-røykere».
Ifølge flere anonyme kilder NBC News har pratet med, skal USAs neste president Donald Trump gå for Jeff Sessions som justisminister.